Happy Summer — bolalar oromgohi mustaqilligimizning 25 yilligi munosabati bilan 25% chegirma e’lon qildi

Issiq yoz qaynoq aksiyalar bilan: yozgi bolalar oromgohi — Happy Summer O‘zbekiston Respublikasi mustaqilligining 25 yilligi munosabati bilan 6-mavsum yo‘llanmalari uchun 25% chegirma bermoqda.

Aksiya 25-iyuldan boshlangan bo‘lib, ilk 25 ta yo‘llanma uchun amal qiladi. Eslatib o‘tamiz, 6-mavsum 31-iyuldan 11-avgustga qadar davom etadi.
Yana bir yangilik esa, oromgohning 6-mavsumida Happy Summer asoschilari — Odilov Tohirjon va Sultonov Ma’rufxonlarning shaxsan o‘zi tarbiyachi sifatida ishtirok etishadi hamda bolalar tarbiyasi va tadbirlarga tayyorgarlikni o‘z qo‘llariga olishadi. Shuningdek, yakuniy taqdimotda ham qatnashishadi.
Oromgohning 6-mavsumi “Yulduzli yo‘llar” (Koinotga sayohat) deb nomlangan bo‘lib, unda bolalar Yer sayyorasining Happy Summer deb nomlangan kosmik kemasida galaktikamiz bo‘ylab qiziqarli sayohat uyushtirishadi.

Bolalar oromgohga joylashtirilgach, bayramona gulxan yoqilib, ochilish marosimi bo‘lib o‘tadi. Shu kunning o‘zida tibbiy ko‘rik va ingliz tili imtihonlari tashkil etiladi. Shundan so‘ng, bolalar ingliz tili darajasiga qarab — yangi, o‘rtacha ingliz tili va davom ettiruvchi guruhlariga bo‘linadi.
Happy Summer oromgohi ingliz tiliga ixtisoslashgan bo‘lib, unda darslar odatiy usulda emas, balki o‘yinlar bilan o‘tkaziladi. Bu oromgoh bolalarning ingliz tili darajasini oshirish va uni o‘rganishga qiziqishlarini orttirish uchun xizmat qiladi.
Oromgohda ko‘plab to‘garak va klublar tashkil etilgan. Unda bolalar qiziqishlariga qarab, biser to‘qish, avia-modellashtirish, raketa qurish, futbol va boshqa o‘nlab mashg‘ulotlarga qatnashishlari mumkin.

Tadbirlarning bari ingliz tilida o‘tkaziladi. Va albatta, yakunda barchani dabdabali ziyofat kutadi. Ramziy gulxan yoqiladi hamda mavsum yakunlari e’lon qilinadi.

07.30 – Uyqudan turish
07.45 – 8.00 – Badantarbiya
08.00 – 8.30 – Yuvinish
08.30 – 9.30 – Nonushta
09.30 – 11.00 – Ilmiy mashg‘ulotlar
11.00 – 11.30 – Ikkinchi nonushta
11.30 – 13.00 – Basseyn / To‘garak mashg‘ulotlari
13.00 – 14.00 – Tushlik
14.00 – 16.00 – Dam olish
16.00 – 16.30 – Kechki choy
16.30 – 18.00 – Jamoalarda ishlash
18.00 – 19.30 – Kechki ovqat
19.30 – 21.00 – Guruhlarda ishlash
21.00 – 22.30 – Konsert / Kino / Diskoteka
22.30 – 23.00 – Tungi ovqat
23.00 – Yuvinish, Hordiq
Happy Summer oromgohining beshta mavsumi muvaffaqiyatli yakunlandi. Navbatda esa bor-yo‘g‘i ikkita — 6 va 7-mavsumlar qoldi.
Oromgoh yo‘llanmalarini www.summer.uz saytidan ham buyurtma qilsa bo‘ladi. Yangilik va aksiyalarni esa Facebook hamda Instagram’dagi sahifalari orqali kuzatish mumkin.

Yo‘llanmalarga buyurtma berish va qo‘shimcha ma’lumotlar olish uchun quyidagi manzilga murojaat qiling:
100015, Toshkent shahri,
Gospitalniy ko‘chasi, 12/82a uy, 49
Telefonlar: (+99895) 196-33-99; (+99895) 196-33-22.